text: Meksiko fult stigatal eftir tveir dystir
text: #000001
text: Meksiko hevur fingið eina frálíka byrjan uppá endaspælið í Russlandi.
text: #000002
text: Meksiko bygdi víðari á flotta sigurin á Týsklandi. Meksikanarar vunnu 2-1 á Suður Korea, og harvið sær tað sera gott út hjá Meksiko í mun til at koma víðari, meðan teir hjá Suður Korea allarhelst noyðast at pakka viðføri eftir dystin ímóti Týsklandi.Talan var um ein lívligan dyst í Rostov. Hann gjørdist sera opin, av tí at Meksiko kom á odda eftir 25 minuttir. Liðformaðurin Andres Guardado legði innfyri úr vinstru, og bólturin kom í armin á einum verjuleikara. Dòmarin var ikki í iva; einki VAR var neyðugt: Brotsspark til Meksiko. Hetta tók Carlos Vela sær av, og hann var tryggur frá ellivu metrum. Suður Korea noyddist nú at leypa á, og tað spurdist eini fleiri góðar støður burturúr. Men ofta komu meksikanarar fyri, og tað manglaði kynisman hjá asiatiska liðnum. Kanska lá ov nógv á Son Heung-min úr Tottenham. Leikararnir hjá Meksiko arbeiddu aftur í dag sera væl, og høvdu nakrar góðar møguleikar til at økja. Hetta eydnaðist eisini miðskeiðis í 2.hálvleiki, uppá eina av avgjørdu styrkunum hjá Meksiko. Tað var talan um eina umstilling, sum endaði við, at bólturin var rullaður yvir til Javier Hernandez, ið var tryggur einsamallur við málverjanum. Landsliðsmál nummar 50 hjá Chicharito. Hetta er meira enn hjá nøkrum í søguni hjá Meksiko.Suður Korea royndi at svara aftur, men tað gjørdist bert talan um eitt mál, ið fekk minkað um munin. Í 92.minutti fekk Son bóltin eitt sindur til høgru, trekti inn, og úr líka yvir 20 metrum smekkaði hann bóltin í longra málhorn. Eitt sera flott mál, men ov seint hjá Suður Korea.Klokkan 19.00 er ein lykladystur í bólkinum, tá Týskland og Svøríki bresta saman. Trýstið er avgjørt á týskarrunum.Meksiko - Suður Korea 2-1(1-0)1-0 Carlos Vela (br.)2-0 Javier Hernandez2-1 Son Heung-min
text: #000003
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000005
text: Kári á Høvdanum takkar fyri seg á altjóða pallinum
text: #000009